ജനകീയാസൂത്രണത്തില് സാര്ത്ഥകമായ 25 വര്ഷങ്ങള് ടി ഷാഹുല് ഹമീദ് ഇന്ത്യയില് തല ഉയര്ത്തി നില്ക്കുന്ന സംസ്ഥാനമാണ് കേരളം. പൗരന്റെ അന്തസ്സാര്ന്ന ജീവിതമാണ് രാജ്യത്തിന്റെ വികസനത്തിന്റെ മുഖ്യഹേതു എന്ന് തെളിയിച്ചു കൊടുക്കാന് കേരളത്തിന് സാധിച്ചു. വിദ്യാഭ്യാസം,ആരോഗ്യം, വികേന്ദ്രീകൃതാസൂത്രണം എന്നിവയില് വികസിത രാജ്യങ്ങള്ക്കൊപ്പമാണ് കേരളം. ഇതിന് പ്രചോദനമായത് 1996 ചിങ്ങം ഒന്നിന് ആരംഭിച്ച പങ്കാളിത്ത ജനാധിപത്യത്തിന്റെ നേര്പതിപ്പായ ജനകീയാസൂത്രണ പദ്ധതിയാണ്. ജനകീയാസൂത്രണം രജത ജൂബിലി ആഘോഷിക്കുമ്ബോള് വിവിധമേഖലകളില് അത്ഭുതം കാട്ടിയതിന്റെ നേര്ചിത്രം നമ്മുടെ മുമ്ബിലേക്ക് അനാവരണം ചെയ്യപ്പെടുന്നു. ഓരോ പ്രദേശവും ആ പ്രദേശത്തിന്റെ സാഹചര്യങ്ങള്ക്കിണങ്ങിയ പദ്ധതികള് ഉണ്ടാക്കി ആസൂത്രണത്തില് പുതിയ കാല്വെപ്പ് നടത്തി ആരോഗ്യം,വിദ്യാഭ്യാസം എന്നിവയില് നവീന കാഴ്ചപ്പാടുകള് പിറന്നു വീണു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നഗരം ഗ്രാമം വേര്തിരിവില്ലാത്ത ഭൂപ്രദേശത്ത് സമാനതകളില്ലാത്ത വികസന പരിപ്രേക്ഷ്യം രൂപപ്പെട്ട് ,പ്രാദേശിക ആസൂത്രണത്തിന്റെ പുത്തന് അദ്ധ്യായം ഉണ്ടായി പങ്കാളിത്ത ജനാധിപത്യം ഭാസുരമായി. പ്രതിശീര്ഷ വരുമാനം, ഉപഭോഗം, സമ്ബാദ്യം നിക്ഷേപം എന്നിവയില് കേരളം മുന്പന്തിയിലാണ് .ചിലവ് കുറഞ്ഞ വികസന മാതൃക, പരിസ്ഥിതിക്ക് അനുയോജ്യമായ സാമ്ബത്തിക വളര്ച്ച എന്നിവക്കായി തദ്ദേശസ്വയംഭരണസ്ഥാപനങ്ങള് നിലകൊണ്ടു. സാമൂഹിക വികസനത്തില് കേരളത്തിന്റെ സ്ഥാനം വികസിത രാജ്യങ്ങള്ക്കൊപ്പമാണ്. വിഭവങ്ങള് ജനങ്ങള്ക്ക് വീതിച്ച് നല്കുന്നതില് കേരളത്തിന് വിജയിക്കുവാന് സാധിച്ചത് ജനകീയാസൂത്രണ പ്രസ്ഥാനത്തിന്റെ പിന്തുണ കൊണ്ടാണ്. മനുഷ്യന്റെ വികസന ആവശ്യങ്ങളെ പ്രകൃതിക്ക് വിഘാതം ഇല്ലാതെ പരി ഗണിക്കുന്നതിനു പങ്കാളിത്ത ജനാധിപത്യം ഉപകാരപ്പെട്ടു. വികസനത്തോടൊപ്പം സാമൂഹിക നീതി ഉറപ്പാക്കി ചിലവുകുറഞ്ഞ വികസന മാതൃകകള് അവതരിപ്പിക്കപ്പെട്ടു. 1970 കാലഘട്ടത്തില് രാജ്യത്തിന്റെ പുരോഗതി നിര്ണയിക്കുന്നത് GDP എന്ന ഒറ്റ അളവുകോല് മാത്രമായിരുന്നു എന്നാല് വരുമാനത്തോട് കൂടെ മറ്റ് മനുഷ്യജീവിതവുമായി ബന്ധപ്പെട്ട അളവുകോലുകള് കൂടി പരിഗണിച്ചുള്ള വികസന പരിപ്രേക്ഷ്യംമാണ് കേരളം മുന്നോട്ട് വെച്ചത്, ഉയര്ന്ന ജീവിത നിലവാരം, ജീവിതദൈര്ഘ്യം, കുറഞ്ഞ ജനനനിരക്ക്, ജനന അവസ്ഥയിലെ കുട്ടികളുടെ മരണനിരക്ക് എന്നിവയില് കേരളം അത്ഭുതം സൃഷ്ടിക്കുവാന് ജനകീയാസൂത്രണ പ്രസ്ഥാനം കാരണമായി. എഴുപത്തിമൂന്നാം ഭരണഘടന ഭേദഗതിയോടെ പഞ്ചായത്തുകള് ഭരണഘടനാ സ്ഥാപനമായി മാറി. 1994 ല് കേരള പഞ്ചായത്തിരാജ് നിയമം നിലവില് വന്നതോടെ അധികാരത്തിനോടൊപ്പം വിഭവങ്ങളും ഉത്തരവാദിത്വങ്ങളും വികേന്ദ്രീകരിച്ചു പഞ്ചായത്തുകളെ ശാക്തീകരിച്ചതിന്റെ ഫലമായി കേരളത്തിന്റെ വികസന കുതിപ്പില് പഞ്ചായത്തീരാജ് സ്ഥാപനങ്ങള് നിര്ണായക ചാലക ശക്തിയായി മാറി. സംസ്ഥാന ബഡ്ജറ്റ് വിഹിത ത്തിന്റെ 35 മുതല് 40 വരെ താഴെ തട്ടിലേക്ക് വിഭജിച്ച് നല്കിയത് വഴി ഓരോ പ്രദേശവും വികസന കുതിപ്പില് പങ്കാളികളായി. ആരോഗ്യ സംവിധാനം പ്രാദേശിക സര്ക്കാരുകളുടെ മുന്ഗണനാ വിഷയമായി മാറി. ഓരോ മേഖലയെയും ബാധിക്കുന്ന പ്രശ്നങ്ങള് സൂക്ഷ്മമായി പരിശോധിച്ച് ജനകീയ ഇടപെടല് ജനകീയാസൂത്രണം സാധ്യമാക്കി. ഗ്രാമപഞ്ചായത്തുകളുടെ പ്രവര്ത്തന പശ്ചാത്തലത്തിന് ഗ്രാമസഭ ശക്തിപ്പെട്ടതോടെ പുതിയ ഊര്ജ്ജം ലഭിച്ചു. ഓരോ പ്രദേശത്തും വികസനത്തിന്റെ കാവലാളുകളായി ഗ്രാമസഭകള് മാറി. സാമൂഹ്യനീതിയിലധിഷ്ഠിതമായ സാമ്ബത്തിക വികസനം നടത്താനുള്ള ഭരണഘടനാ ദൗത്യം ജനകീയാസൂത്രണത്തിലൂടെ സമ്ബന്നമായി. കേരളത്തിന്റെ ദാരിദ്ര്യത്തിന്റെ തോത് കുറക്കുവാന് ഗ്രാമപഞ്ചായത്തുകളും കുടുംബശ്രീയും വഹിച്ച പങ്ക് നിസ്തുലമാണ്. ജൈവ ആവാസ വ്യവസ്ഥ സൂക്ഷിക്കുന്നതിനും സംരക്ഷിക്കുന്നതിനും പരിസ്ഥിതിയുടെ കാവലാളായി ഗ്രാമപഞ്ചായത്തുകള് നിലകൊള്ളുന്നു. കാര്ഷിക ഗ്രാമീണ സംസ്കാരം കേരളത്തില് നിലനിര്ത്തുവാനും പാര്ശ്വവല്ക്കരിക്കപ്പെട്ടവരുടെ പ്രശ്നങ്ങള് ഉത്തരവാദിത്വത്തോടെ പരിഹരിക്കുവാനും ജനകീയ ആസൂത്രണത്തിലൂടെ സാധിച്ചു. മാലിന്യനിര്മ്മാര്ജ്ജനത്തില് വികേന്ദ്രീകൃത കാഴ്ചപ്പാടിനും എന്റെ മാലിന്യം എന്റെ ഉത്തരവാദിത്വം എന്ന സന്ദേശം ജനങ്ങളില് എത്തിക്കുവാനും ജനകീയാസൂത്രണത്തില് സാധിച്ചു . സാമൂഹ്യബോധം ഉണര്ത്തു പാട്ടാക്കി മാറ്റി ജനങ്ങളില് സാമൂഹിക പ്രവര്ത്തനം ഊട്ടി ഉറപ്പിക്കുവാന് സാധിച്ചു കേരളീയരുടെ പൊതു ബോധം ഉയര്ത്തുന്നതില് ജനകീയ ആസൂത്രണം നവോത്ഥാനമാണ് കേരളത്തില് ഉണ്ടാക്കിയത് അതിനു പഞ്ചായത്തുകള് നേതൃത്വപരമായ പങ്കാണ് വഹിച്ചത് . എനിക്ക് എന്ത് കിട്ടും എന്നതിനുപകരം എന്റെ പ്രദേശത്തിന് എന്ത് കിട്ടുമെന്ന് സന്ദേശം വ്യാപകമായി പ്രചരിപ്പിക്കപ്പെട്ടു. ഓരോ പഞ്ചായത്തിലും വ്യത്യസ്ത കഴിവുകള് ഉള്ളവരുടെ ഒരു നിര ഉണ്ടാക്കിയെടുക്കുവാന് ജനകീയാസൂത്രണം കൊണ്ട് സാധിച്ചു. നീര്ത്തട വികസന കാഴ്ചപ്പാടുകള് പഞ്ചായത്തുകള്ക്ക് പരിചിതമായി. മണ്ണ് ജലം വായു എന്നിവ സംരക്ഷിക്കുവാന് വിവിധങ്ങളായ ഇടപെടലുകള് നടത്തി. കേരള വികസന മാതൃകയുടെ പ്രധാന ഘടകങ്ങളായ സാമൂഹ്യ വികസനം,സ്ഥായിയായ ആളോഹരി വരുമാനം വര്ദ്ധനവ്, ഉല്പാദന മേഖലയിലെ വളര്ച്ച, അടിസ്ഥാന സൗകര്യ വികസനം, ഉയര്ന്ന ജീവിത നിലവാരം ഓരോ പൗരനും ഉറപ്പാക്കല്, ആരോഗ്യ വിദ്യാഭ്യാസ മേഖലയിലെ നേട്ടങ്ങള് എന്നിവയില് സക്രിയമായി ഇടപെട്ട് സുസ്ഥിര വികസനം കേരളത്തിന് ഉണ്ടാക്കുവാന് കേരളത്തിനെ സഹായിച്ചത് പഞ്ചായത്ത് രാജ് സ്ഥാപനങ്ങളുടെ നിരന്തരമായ ഇടപെടലിലൂടെയും മേല്നോട്ടത്തിലും ആണ് . കൂടാതെ ജനാധിപത്യത്തിനെ സമ്ബുഷ്ടമാക്കുന്നതിന് പഞ്ചായത്തീരാജ് സംവിധാനങ്ങള് മികച്ച പങ്കുവഹിച്ചു. വൈവിധ്യങ്ങളും വ്യത്യസ്ത ആശയങ്ങളും ഏകോപിപ്പിച്ച് ജനപ്രതിനിധികളും ഉദ്യോഗസ്ഥരും ഒത്തൊരുമയോടെ പ്രവര്ത്തിച്ചു. ഉയര്ന്ന തലത്തിലുള്ള രാഷ്ട്രീയബോധം ,പൗരധര്മ്മം എന്നിവ പ്രകടിപ്പിക്കുവാനുള്ള ധരാളം അവസരങ്ങള് ജങ്ങള്ക്ക് ലഭിച്ചു .പൊതുധാരയില് നിന്ന് വരുന്ന നിര്ദ്ദേശങ്ങള് സ്വാംശി കരിച്ച് നാടിനെ ജനകിയമായി നയിക്കുവാനുള്ള അവസരം ജനകീയ ആസൂത്രണത്തിലുടെ ലഭിച്ചു . വനിത പദ്ധതികള്ക്ക് ചാലക ശക്തിയായി പഞ്ചായത്തുകള് മാറി. ജനസംഖ്യയില് കേരളത്തിന്റെ പ്രത്യേകതയായ സ്ത്രീകളുടെ സാന്നിധ്യം ജനകീയാസൂത്രണത്തില് പൂര്ണാര്ത്ഥത്തില് ലഭിച്ചു. തൊഴിലുറപ്പ് പദ്ധതിയിലെ തൊഴിലാളികളില് 93 സ്ത്രീകളാണ്, കൂടാതെ 45 ലക്ഷം പേര് അംഗങ്ങളായ കുടുംബശ്രീ പ്രസ്ഥാനവും ജനകീയ ആസൂത്രണത്തെ സാര്ത്ഥകമാക്കി. സമ്ബത്തില് അധികാരം നേടുക,എന്ന സാമ്ബത്തിക തന്ത്രംത്തിന്റെ ലക്ഷ്യത്തിലേകുള്ള പാതയിലാണ് ജനകീയ ആസൂത്രണം സ്ത്രീകളെ ഇനി കൊണ്ടു പോകേണ്ടത്. ജീവിതത്തിലുടനീളം നേതൃത്വം, ഉത്തരവാദിത്വം എന്നിവ നിര്വഹിക്കുന്ന സ്ത്രീകളെ തൊഴില് രംഗത്തേക്ക് ഇറക്കുക എന്ന ഭഗീരഥ പ്രവര്ത്തനമാണ് ജനകീയ ആസൂത്രണ ത്തിന്റെ രജതജൂബിലി വര്ഷത്തില് നമുക്ക് നിര്വഹിക്കുവാന് ഉള്ള ത് .ആസൂത്രണം വികസന പരിപ്രേക്ഷ്യം എന്നിവയില് ഒഴിച്ചുകൂടാനാവാത്ത കണ്ണികളായി സ്ത്രീകളെ ഉയര്ത്തി കൊണ്ടുവരാന് ജനകീയാസൂത്രണ പ്രസ്ഥാനത്തിന് സാധിച്ചു. ജനകീയ ആസൂത്രണത്തിലൂടെ ഉണ്ടാക്കിയ വിപ്ലവകരമായ കാര്യം പാലിയേറ്റീവ് രംഗത്തുള്ള നേട്ടങ്ങളും ഭിന്നശേഷിക്കാരായ കുട്ടികളുടെ സംരക്ഷണ പ്രവര്ത്തനങ്ങളും ആണ്. കിടപ്പിലായ രോഗികള്ക്ക് വീടുകളിലെത്തി സാന്ത്വനം നല്കുവാന് ജനകീയാസൂത്രണം പദ്ധതിയില് മുന്ഗണന നല്കുന്നു. ഭിന്നശേഷിക്കാര്, വനിതകള്, വൃദ്ധര്, ശിശുക്കള് എന്നിവര്ക്ക് പ്രത്യേക പരിഗണനയും ഫണ്ടും ജനകീയാസൂത്രണ ത്തിലൂടെ നീക്കിവെച്ചു. ദുരന്തനിവാരണം വര്ത്തമാനകാലത്ത് കേരളത്തിലെ സാഹചര്യത്തില് സവിശേഷമായ കാര്യമാണ് ,അതിഥി തൊഴിലാളികളോട് കേരളം കാണിച്ച മനോഭാവവും ജനകീയാസൂത്രണ ത്തിന്റെ ഉപഉല്പന്നമാണ് . കേരളത്തില് കോവിഡ് പ്രതിരോധ പ്രവര്ത്തനങ്ങളും സാമൂഹ്യ അടുക്കളയും മൂന്നു ലക്ഷം വരുന്ന സന്നദ്ധ സേനയും ജനകീയ ആസൂത്രണത്തിലൂടെ പഞ്ചായത്ത് നേടിയെടുത്ത കരുത്തിന്റെ പ്രതീകമാണ്. സൃഷ്ടിപരമായ സമീപനവും സമചിത്തതയും നേടിയെടുക്കുവാന് പ്രാദേശിക ഭരണകര്ത്താക്കള്ക്ക് ജനകീയ ആസൂത്രണത്തിലൂടെ സാധിച്ചു. കേരളത്തിന്റെ സമ്ബദ്ഘടനയില് കൃഷി 10 ശതമാനമായി ചുരുങ്ങി പോയെങ്കിലും കൃഷിയെ അന്തസ്സുള്ള സംസ്കാരമായി മാറ്റാന് ജനകീയാസൂത്രണത്തിന് സാധിച്ചു. സാമ്ബ്രദായിക വികസന സങ്കല്പ്പത്തിന്റെ സൂചികകളുടെ പൊളിച്ചെഴുത്താണ് ജനകീയ ആസൂത്രണം കഴിഞ്ഞ 25 വര്ഷക്കാലം നടത്തിയത്. അടുത്ത വര്ഷങ്ങളില് തൊഴിലും ഉല്പ്പാദനവും വര്ദ്ധിപ്പിക്കുക എന്നതാണ് ജനകീയാസൂത്രണ പ്രവര്ത്തകരുടെ മുമ്ബിലുള്ള കടമ്ബ. തൊഴില് പങ്കാളിത്തത്തില് സ്ത്രീകളുടെ എണ്ണം കുറയുന്നത് കേരളത്തിന് ഭൂഷണമല്ല, ആസ്തി കൈകാര്യം ചെയ്യുവാനും ആരോഗ്യമേഖലയിലെ പ്രശ്നങ്ങളില് സ്ത്രീകളുടെ പൊതുവായ പ്രശ്നങ്ങള് പരിഹരിക്കുവാനും, നിലനില്പ്പിനെ തന്നെ ചോദ്യം ചെയ്യുന്ന കോവിഡ്19 അടക്കമുള്ള പകര്ച്ചവ്യാധികളെ ഫലപ്രദമായി ചെറുത്തു തോല്പ്പിക്കുവാനും സ്ത്രീകള് കുട്ടികള് എന്നിവര് ക്കെതിരെയുള്ള അതിക്രമങ്ങള് ഇല്ലാതാക്കുവാനും ജനകീയാസൂത്രണ പദ്ധതി കൊണ്ട് സാധിക്കേണ്ടതായിട്ടുണ്ട് അവകാശദിഷ്ഠിത സമീപനം എല്ലാതലത്തിലും സാര്വത്രികമാകേണ്ടതായിട്ടുണ്ട്. രാജ്യത്തിന്റെ സമ്ബത്ത് 77.4 വും ജനസംഖ്യയുടെ 10 ശതമാനത്തിന് കൈകളില് ആകുന്ന ആധുനിക പശ്ചാത്തലത്തില് വികേന്ദ്രീകൃതമായി ഓരോ പൗരന്റെയും ജീവിത നിലവാരം ഉയര്ത്തുന്ന വികസന കാഴ്ചപ്പാടുള്ള ജനകീയാസൂത്രണ പ്രവര്ത്തനം വേറിട്ടതായി നില്ക്കുന്നു.The post ജനകീയാസൂത്രണത്തില് സാര്ത്ഥകമായ 25 വര്ഷങ്ങള് first appeared on MalayalamExpressOnline.